# אוניברסיטת לוון

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

האוניברסיטה הקתולית של לֵוֶון (Katholieke Universiteit Leuven או KUL) הוא שמה של אוניברסיטה בעיר לוון שבפלנדריה (בלגיה), אשר התפצלה לשתי אוניברסיטאות ב-1968.

האוניברסיטה הוקמה על-ידי האפיפיור מרטינוס החמישי בשנת 1425 על-פי בקשתו של הדוכס מברבנט והיא האוניברסיטה הקתולית העתיקה ביותר בעולם שעדיין פועלת, כמו גם האוניברסיטה העתיקה ביותר בארצות השפלה. האוניברסיטה הוקמה על-פי הדגם של אוניברסיטאות וינה, פריס וקלן.

אנשים חשובים הגיעו לאוניברסיטה ללמוד בה. בין היתר, מ-1493 כיהן בה כפרופסור אדריאנוס דדל מאוטרכט, שיוכתר מאוחר יותר כאפיפיור אדריאנוס השישי. במאה ה-16 הפכה לוון לבירת ההומניזם. ארסמוס מרוטרדם שקד מ-1517 על שינוי השיטה שבה למדו תאולוגיה ועל לימוד הטקסטים בעברית או ביוונית (ולא בתרגום ללטינית, כפי שהיה נהוג עד כה). סטודנט אחר באוניברסיטה היה גרארדוס מרקטור.

ב-1797 סגרו כוחות הכיבוש הצרפתיים את האוניברסיטה. היא הפכה לתקופת מה לאוניברסיטה הממלכתית של הולנד וב-1835 שבה להיות אוניברסיטה קתולית. ב-1882 יזם האפיפיור לאו השלושה עשר את הקמת המכון לפילוסופיה.

ספריית האוניברסיטה נפגעה קשות בשתי מלחמות העולם. במהלך מלחמת העולם הראשונה, ב-2 באוגוסט 1914 שרפו הגרמנים את הספרייה, ובכך השמידו 300,000 ספרים (ביניהם כתבי יד עתיקים ונדירים). אחרי מלחמת העולם, שוקמה הספריה במאמץ בינלאומי אך זו נפגעה שוב במלחמת העולם השנייה ורק 15,000 מ-900,000 הספרים שהיו בספרייה בין שתי מלחמות העולם שרדו את המלחמה.

בשנות ה-60 התקיימו בלוון מחאות של סטודנטים דוברי פלמית, אשר דרשו אוניברסיטה אשר מלמדת בשפתם. ב-1968 פוצלה האוניברסיטה לשניים. האוניברסיטה ה"פלמית" Katholieke Universiteit Leuven והאוניברסיטה דוברת הצרפתית, Université Catholique de Louvain (UCL), שמשכנה עבר ל"לובן החדשה" (Louvain-la-Neuve) בדרום בלגיה. גם הספרייה פוצלה: ספרים עם מספר סידורי לא-זוגי נותרו בלוון, והספרים עם המספר הזוגי עברו ללובן-החדשה. למרות ההריסה והפיצול, קיימים כיום יותר מארבעה מליון ספרים בשתי הספריות.

## [עריכה] בוגרים מפורסמים

- אדריאן דדל - האפיפיור אדריאנוס השישי.
- ארסמוס מרוטרדם
- מרקטור

מקור: http://he.wikipedia.org../../../%D7%90/%D7%95/%D7%A0/%D7%90%D7%95%D7%A0%D7%99%D7%91%D7%A8%D7%A1%D7%99%D7%98%D7%AA_%D7%9C%D7%95%D7%95%D7%9F.html

קטגוריות: בלגיה | אוניברסיטאות

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Français
- Nederlands
- 中文